હ્યુમન સાયકોલોજી પ્રમાણે માણસ એક હદથી પણ વધારે કંટાળી જાય, ત્યાર બાદ લોકો તેને જે વાતની સલાહ આપતા હોય તેનાથી ઉંધી જ દિશામાં જાય. દિપેનના કેસમાં પણ આવું જ હતું. લોકો દરેક ઘડીએ વજન ઘટાડવાની સલાહ આપતા જેનાથી તે ખુબ જ કંટાળી ગયો હતો. એ હદ સુધી આવી ગયો હતો કે કોઈના ગમે તેટલા કહેવાથી તેને અસર થતી જ નહતી. દિપેનને ખબર હતી કે તેણે વજન ઘટાડવું જોઈએ, પરંતુ લોકોના ટોણા અને સલાહ તેને એ બાબતે કામ નહતું કરવા દેતું.